CELEX: 31999D0386
Language: hu
Date: 1999-06-07 00:00:00
Title: A Tanács határozata (1999. június 7.) a Nemzetközi Delfinvédelmi Programról szóló megállapodás Európai Közösség általi ideiglenes alkalmazásáról

Fontos jogi nyilatkozat

|

31999D0386

Hivatalos Lap L 147 , 12/06/1999 o. 0023 - 0023

		A Tanács határozata(1999. június 7.)a Nemzetközi Delfinvédelmi Programról szóló megállapodás Európai Közösség általi ideiglenes alkalmazásáról(1999/386/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,tekintettel a Bizottság javaslatára,(1) mivel a Közösség hatáskörébe tartozik, hogy intézkedéseket hozzon a halászati erőforrások védelmére és kezelésére, és hogy megállapodásokat kössön más országokkal vagy nemzetközi szervezetekkel;(2) mivel a Közösség aláírta az Egyesült Nemzetek Szervezete tengerjogról szóló egyezményét, amely a nemzetközi közösség minden tagjától megköveteli, hogy együttműködjön a tenger biológiai erőforrásainak védelmében és kezelésében;(3) mivel a Közösség aláírta az Egyesült Nemzetek Szervezete 1982. december 10-i tengerjogról szóló egyezménye rendelkezéseinek végrehajtásáról szóló megállapodást, amely a kizárólagos gazdasági övezeteken túlnyúló halállományok, valamint a hosszú távon vándorló halállományok védelmére és kezelésére vonatkozik;(4) mivel a tonhalak és a delfinek Csendes-óceán keleti részén történő védelméről szóló 35. kormányközi ülés 1998 februárjában elfogadta a Nemzetközi Delfinvédelmi Programról szóló megállapodást;(5) mivel a megállapodás célkitűzései magukba foglalják a Csendes-óceán keleti részén erszényes kerítőhálóval végzett tonhal-halászat során történő járulékos delfinpusztulás fokozatos, a nullát megközelítő szintre történő csökkentését éves határértékek meghatározásával, valamint a megállapodás területén a tonhalállomány hosszú távú fenntarthatóságát;(6) mivel a Közösség halászai a megállapodás területén tonhalat halásznak és a Közösség érdeke, hogy hatékony szerepet játsszon a megállapodás végrehajtásában;(7) mivel a Tanács 1999. április 26-án úgy döntött, hogy a Közösségnek alá kell írnia a Nemzetközi Delfinvédelmi Programról szóló megállapodást;(8) mivel a megállapodás XIV. cikke értelmében az Amerikaközi Trópusi Tonhal Bizottságnak (IATTC) fontos szerepe lesz a megállapodás végrehajtásának összehangolásában, és számos végrehajtási intézkedést fogadnak majd el az IATTC keretén belül; mivel ezért a Közösségnek a lehető leghamarabb csatlakoznia kell az IATTC-hez;(9) mivel a Közösség már megkezdte a szervezethez történő csatlakozási eljárást, de a csatlakozást technikai okok késleltethetik; mivel ezért a Nemzetközi Delfinvédelmi Programról szóló megállapodást ideiglenesen kell alkalmazni annak érdekében, hogy az átmeneti időszakban védjék a térségben halászó közösségi hajók érdekeit;(10) mivel a megállapodás aláírása és ideiglenes alkalmazása az első szakaszt jelenti a közösségi jóváhagyás felé a Szerződésben e célból előirányzott eljárásoknak megfelelően,A KÖVETKEZŐKÉPPEN HATÁROZOTT:1. cikkA Nemzetközi Delfinvédelmi Programról szóló megállapodást, annak XXIX. cikkével összhangban az Európai Közösségben 1999. június 1-jétől kezdődő hatállyal ideiglenesen kell alkalmazni.2. cikkA Tanács elnöke kijelöli azt a személyt, aki felhatalmazással rendelkezik arra, hogy a megállapodás Közösség általi ideiglenes alkalmazásáról értesítse a megállapodás letéteményesét, az Amerikai Egyesült Államok kormányát.Kelt Luxembourgban, 1999. június 7-én.a Tanács részérőlaz elnökE. Bulmahn--------------------------------------------------